CELEX: 
Language: hu
Date: 2020-07-17 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/1011 európai parlamenti és tanácsi rendeletnek a környezeti, társadalmi és irányítási tényezőknek a referenciamutatók módszertanában való megjelenítési módjára vonatkozó magyarázat minimális tartalma tekintetében történő kiegészítéséről

EURÓPAI
                             BIZOTTSÁG
                                                    Brüsszel, 2020.7.17.
                                                    C(2020) 4748 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                        (2020.7.17.)
   az (EU) 2016/1011 európai parlamenti és tanácsi rendeletnek a környezeti, társadalmi és
   irányítási tényezőknek a referenciamutatók módszertanában való megjelenítési módjára
        vonatkozó magyarázat minimális tartalma tekintetében történő kiegészítéséről
                                  (EGT-vonatkozású szöveg)
HU                                                                                         HU
 ---pagebreak---                                                 INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   1.1.      Általános háttér
   Az Európai Unió 2015-ben aláírta a Párizsi Megállapodást. A Párizsi Megállapodás azt a célt
   tűzi ki, hogy határozottabb választ adjon az éghajlatváltozásra egyebek mellett úgy, hogy a
   tőkebefektetések forgalma igazodjon az üvegházhatásúgáz-kibocsátások csökkentésére és az
   éghajlatváltozás hatásaival szemben reziliens fejlesztésre irányuló célokhoz.
   Az európai zöld megállapodásról szóló közlemény megerősíti, hogy hosszú távú jelzésekre
   van szükség ahhoz, hogy a közvetlen pénzügyi és tőkeáramlásokat a zöld beruházások felé
   tereljék, és elkerüljék a meg nem térülő eszközöket. Ez a felhatalmazáson alapuló jogi aktus
   hozzá fog járulni ehhez a konkrét célkitűzéshez. Emellett nyomon követi a 2018 márciusában
   közzétett, „A fenntartható növekedés finanszírozása” című korábbi cselekvési tervet, amely
   egy ambiciózus és átfogó fenntartható finanszírozási stratégiát indított el azzal a célkitűzéssel,
   hogy a fenntartható és inkluzív növekedés elérése érdekében átirányítsa a tőkeáramlásokat a
   fenntartható befektetések felé.
   Tágabb értelemben az európai zöld megállapodás az Európai Unió válasza azokra az éghajlati
   és környezeti kihívásokra, amelyek megoldása a mai nemzedék meghatározó feladata. Új
   növekedési stratégiaként az EU-t olyan igazságos és virágzó társadalommá kívánja alakítani,
   amely modern, erőforrás-hatékony és versenyképes gazdasággal rendelkezik, ahol 2050-re
   megszűnik a nettó üvegházhatásúgáz-kibocsátás, ahol biztosított a környezet és a polgárok
   egészségének védelme, és ahol a gazdaság növekedése nem erőforrásfüggő. Mivel a
   következő évtizedben a vállalatoknak és a háztartásoknak kell biztosítaniuk a fenntartható
   beruházások zömét, alapvető fontosságú, hogy egyértelmű és hosszú távú jelzések kerüljenek
   bevezetésre, amelyek a fenntartható beruházások felé terelik a befektetőket.
   Az (EU) 2016/1011 európai parlamenti és tanácsi rendelet1 (a továbbiakban: a
   referenciamutatókról szóló rendelet) a referenciamutatók pontosságának és integritásának
   biztosítása céljából létrehozza a pénzügyi eszközökben, pénzügyi ügyletekben vagy
   befektetési alapokban hivatkozott referenciamutatók európai uniós egységes keretét. A
   rendelet ezáltal egyrészt hozzájárul a belső piac működéséhez, másrészt megteremti a
   fogyasztók és a befektetők magas szintű védelmét.
   A Bizottság 2018. május 24-én „A fenntartható növekedés finanszírozása” című cselekvési
   tervvel összhangban közzétette a referenciamutatókról szóló rendelet módosítására irányuló
   javaslatát azzal a célkitűzéssel, hogy standardok kidolgozását kezdeményezze az Európai
   Unióban a karbonszegénységi referenciamutatók módszertanára vonatkozóan.
   A referenciamutatókról szóló rendeletet módosító (EU) 2019/2089 európai parlamenti és
   tanácsi rendelet2 bevezeti a referenciamutatók új kategóriáját, az úgynevezett uniós éghajlati
   referenciamutatókat (az uniós éghajlatváltozási referenciamutatókat és a Párizsi
   Megállapodáshoz igazodó uniós referenciamutatókat), valamint a fenntarthatósággal
   kapcsolatos közzétételeket valamennyi referenciamutató tekintetében.
   1
           Az Európai Parlament és a Tanács (EU) 2016/1011 rendelete (2016. június 8.) a pénzügyi eszközökben
           és pénzügyi ügyletekben referenciamutatóként használt vagy a befektetési alapok teljesítményének
           méréséhez használt indexekről valamint a 2008/48/EK és a 2014/17/EU irányelv, továbbá az
           596/2014/EU rendelet módosításáról (HL L 171., 2016.6.29., 1. o.).
   2
           Az Európai Parlament és a Tanács (EU) 2019/2089 rendelete (2019. november 27.) az (EU) 2016/1011
           rendeletnek az uniós éghajlatváltozási referenciamutatók, a Párizsi Megállapodáshoz igazodó uniós
           referenciamutatók és a referenciamutatókra vonatkozó, fenntarthatósággal kapcsolatos közzétételek
           tekintetében történő módosításáról (HL L 317., 2019.12.9., 17. o.).
HU                                                       1                                                    HU
 ---pagebreak---    1.2.      A felhatalmazáson alapuló rendelet célja
   E felhatalmazáson alapuló rendelet célja, hogy meghatározza az alkalmazandó szabványos
   formátumot, valamint az arra vonatkozó magyarázat minimális tartalmát, hogy a
   referenciamutatók módszertanának fő elemei – a referencia- kamatláb és a devizapiaci
   referenciamutató kivételével – az egyes referenciamutatók esetében hogyan jelenítik meg a
   környezeti, társadalmi és irányítási tényezőket.
   1.3.      Jogi háttér
   Ennek a felhatalmazáson alapuló rendeletnek a referenciamutatókról szóló rendelet
   13. cikkének (2a) bekezdésében meghatározott felhatalmazás képezi az alapját.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A Bizottság 2018 júniusában létrehozta a fenntartható finanszírozással foglalkozó uniós
   technikai szakértői csoportot. A szakértői csoport megbízatása arra is kiterjed, hogy
   ajánlásokat fogalmazzon meg a Bizottság számára a referenciamutató-nyilatkozat részét
   képező környezeti, társadalmi és irányítási tényezők tekintetében.
   2019 júniusában a szakértői csoport közzétette a jelentés előzetes változatát, amelyre
   vonatkozóan 2019 nyarán visszajelzések megtételére lehetőséget adó eljárás zajlott.
   2019. szeptember 30-án a szakértői csoport közzétette végleges jelentését. E végleges jelentés
   a                következő                  internetcímen             érhető               el:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   A Bizottság munkatársai 2019 őszén és 2020 első felében találkozókat tartottak az érdekelt
   felekkel, hogy megvitassák a felhatalmazáson alapuló jövőbeli intézkedéseket. A minőségi
   jogalkotásra vonatkozó szabályokkal összhangban a felhatalmazáson alapuló jogi aktusok
   tervezetét 2020 áprilisa és májusa között egy 4 hetes véleménynyilvánítási időszakra
   közzétették a minőségi jogalkotási portálon. Összesen 36 érdekelttől érkezett válasz a
   konzultációra. Ezen túlmenően az Európai Értékpapír-bizottság szakértői csoportjának
   (EGESC) 2020. májusi ülésén a felhatalmazáson alapuló jogi aktusok tervezetét az Európai
   Parlament megfigyelőinek jelenlétében bemutatták és megvitatták a tagállami szakértőkkel.
   3.        HATÁSVIZSGÁLAT
   Az (EU) 2019/2089 rendelettel módosított referenciamutatókról szóló rendelettel összhangban
   a Bizottság felhatalmazást kap arra, hogy a fenntarthatósággal kapcsolatos intézkedéseket
   határozzon meg a referenciamutatók tekintetében. A felhatalmazás az alábbi három témakört
   foglalja magában: az uniós éghajlatváltozási referenciamutatók és a Párizsi Megállapodáshoz
   igazodó uniós referenciamutatók kialakítására vonatkozó minimumkövetelmények, az arra
   vonatkozó magyarázat minimális tartalma, hogy a referenciamutatók módszertanának fő
   elemei hogyan jelenítik meg a környezeti, társadalmi és irányítási tényezőket, valamint a
   referenciamutató-kezelő által a referenciamutató-nyilatkozatban ara vonatkozóan
   szolgáltatandó információk, hogy hogyan jelennek meg a környezeti, társadalmi és irányítási
   tényezők.
   A Bizottság megbízta a fenntartható finanszírozással foglalkozó technikai szakértői csoportot,
   hogy technikai ajánlásokat fogalmazzon meg minden említett kérdéssel kapcsolatban. A
   technikai szakértői csoport 2019 szeptemberében tette közzé az éghajlati referenciamutatókról
   és a referenciamutatók környezeti, társadalmi és irányítási tényezőiről szóló végleges
   jelentését, miután kerekasztal-megbeszélések, munkaértekezletek és egy 2019 nyarán
HU                                                  2                                             HU
 ---pagebreak---    lefolytatott, visszajelzések megtételére adására lehetőséget adó 6 hetes eljárás keretében
   számos alkalommal eszmét cserélt az érdekelt felekkel.
   A technikai szakértői csoport jelentése
   A technikai szakértői csoport végső jelentése tartalmazza az uniós éghajlatváltozási
   referenciamutatók és a Párizsi Megállapodáshoz igazodó uniós referenciamutatók
   kialakítására vonatkozó minimumkövetelményeket, valamint a – néhány kivételtől eltekintve
   – valamennyi referenciamutatóra alkalmazandó környezeti, társadalmi és irányítási
   tényezőkkel kapcsolatos minimális közzétételi követelményeket.
   A Bizottság figyelembe vette az összes beérkezett észrevételt, beleértve a technikai szakértői
   csoport jelentését és annak visszajelzés iránti felhívására adott válaszokat, valamint kétoldalú
   találkozók vagy konferenciahívások során az érdekelt felek által a Bizottság számára kifejtett
   észrevételeket.
   Noha a Bizottság általánosságban egyetért a technikai szakértői csoport megközelítésével, a
   felhatalmazáson alapuló jogi aktusok mindazonáltal számos ponton eltérnek a technikai
   szakértői csoport jelentésétől, különösen a környezeti, társadalmi és irányítási tényezőkkel
   kapcsolatos minimális követelmények tekintetében. A cél a technikai szakértői csoport
   megközelítésének észszerűsítése és egyszerűsítése, hogy egyértelműbbé tegyük a mutatókat,
   és azt, hogy mely információk közzétételét várjuk el a referenciamutató-kezelőktől. Az
   egyszerű szövegezésű módosítások egyértelműsítik a technikai szakértői csoport által
   előterjesztett technikai ajánlásokat, javítják az átláthatóságot és nagyobb kiszámíthatóságot
   biztosítanak a referenciamutató-kezelők számára.
   Az uniós éghajlatváltozási referenciamutatók és a Párizsi Megállapodáshoz igazodó uniós
   referenciamutatók kialakítására és a környezeti, társadalmi és irányítási tényezőkkel
   kapcsolatos közzétételi követelményekre vonatkozó minimumkritériumok meghatározásakor
   a Bizottság szem előtt tartotta az arányosság átfogó elvét, egyúttal fenntartott bizonyos fokú
   rugalmasságot a referenciamutató-kezelők számára.
   Arányosság
   A felhatalmazáson alapuló jogi aktusok az új uniós éghajlati referenciamutatók és a
   környezeti, társadalmi és irányítási tényezőkkel kapcsolatos közzétételi követelmények
   tekintetében tovább pontosítják a referenciamutatókról szóló rendeletben foglalt
   felhatalmazásokat, biztosítva az utóbbi arányos alkalmazását.
   Figyelembe véve a technikai szakértői csoport jelentését és az érdekelt felektől kapott
   visszajelzéseket, a Bizottság arra törekedett, hogy arányos megközelítést vezessen be az uniós
   éghajlatváltozási referenciamutatók és a Párizsi Megállapodáshoz igazodó uniós
   referenciamutatók kialakítására vonatkozó minimumkövetelmények, valamint a
   referenciamutató-kezelők környezeti, társadalmi és irányítási tényezőkkel kapcsolatos
   minimális közzétételi követelményei tekintetében.
   A referenciamutatókról szóló rendeletben foglalt felhatalmazásokkal összhangban a Bizottság
   úgy véli, hogy különbséget kell tenni a környezeti, társadalmi és irányítási tényezőkkel
   kapcsolatos olyan közzétételi követelmények között, amelyek a referenciamutatók
   meghatározására szolgáló módszertanra vonatkoznak, valamint a referenciamutató-
   nyilatkozatban szereplő, a környezeti, társadalmi és irányítási tényezőkkel kapcsolatos
   közzétételi követelmények között, mivel a befektetők szempontjából azok nem azonos célra
   szolgálnak.
   A referenciamutató-kezelők jelenleg nem kötelesek közzétenni a környezeti, társadalmi és
   irányítási tényezők jegyzékét, bár sokuk ezt már jelenleg is megteszi úgynevezett
HU                                                 3                                                HU
 ---pagebreak---    „tájékoztatókban”. Ezért ez a feladat csak néhányuk számára lesz új. A Bizottság célja, hogy
   az aránytalan költségek elkerülése érdekében a lehető legnagyobb mértékben igazodjon a már
   meglévő piaci módszerekhez és mutatókhoz. Ezért a környezeti, társadalmi és irányítási
   tényezők a technikai szakértői csoport jelentésében szereplő ajánláson alapulnak, amely széles
   körű piaci konzultáció tárgyát képezte. A Bizottság javasolja továbbá a technikai szakértői
   csoport által ajánlott megközelítés további finomítását, különösen a közzéteendő környezeti,
   társadalmi és irányítási tényezők jegyzékének észszerűsítését, az alkalmazott terminológia
   egyszerűsítését és adott esetben a nemzetközi standardokra, szerződésekre és egyezményekre
   való hivatkozást.
   A Bizottság továbbá nem szándékozik valamennyi referenciamutató tekintetében kötelezővé
   tenni a környezeti, társadalmi és irányítási tényezőkön alapuló hitelminősítések közzétételét,
   mivel különálló, párhuzamos munkafolyamat foglalkozik ezzel a témával a fenntartható
   finanszírozásról szóló cselekvési terv keretében.
   Végezetül, bár a technikai szakértői csoport jelentése a „zöld/barna arány” alkalmazását
   javasolja, a felhatalmazáson alapuló jogi aktusok nem tartalmaznak ilyen mérőszámokat,
   mivel ezeket a fogalmakat még nem határozták meg uniós szinten, és a taxonómiáról szóló,
   soron következő rendelet keretében különálló, párhuzamos munkafolyamat keretében
   mérlegelik azokat.
   Rugalmasság
   Az uniós éghajlatváltozási referenciamutatókra és a Párizsi Megállapodáshoz igazodó uniós
   referenciamutatókra vonatkozó felhatalmazáson alapuló jogi aktusban meghatározott
   követelmények a referenciamutatók módszertanának kialakítása tekintetében megtartanak
   bizonyos fokú rugalmasságot annak érdekében, hogy a piacnak lehetősége nyíljon innovatív
   stratégiák kidolgozására és a befektetők sajátos igényeihez való alkalmazkodásra.
   Ami a környezeti, társadalmi és irányítási tényezőknek a referenciamutató módszertanában
   való megjelenítésére vonatkozó magyarázat minimális tartalmáról szóló felhatalmazáson
   alapuló jogi aktust illeti, a referenciamutató-kezelőknek csak azokról a környezeti, társadalmi
   és irányítási tényezőkről kell beszámolniuk, amelyeket azok célkitűzéseinek megvalósítása
   során használnak, és arról, hogy ezt hogyan teszik.
   Végezetül, a referenciamutató-nyilatkozatról szóló felhatalmazáson alapuló jogi aktust
   illetően, a követelmények nem vonatkoznak azokra a referenciamutató-kezelőkre, amelyek
   nem valósítanak meg környezeti, társadalmi és irányítási tényezőkkel kapcsolatos
   célkitűzéseket, amennyiben ezt kifejezetten feltüntetik a referenciamutató-nyilatkozat
   mellékeltében található, vonatkozó mintában.
   3.1       A költségek és előnyök elemzése
   Az egyik felhatalmazáson alapuló jogi aktus minimumkövetelményeket határoz meg az uniós
   éghajlatváltozási referenciamutatókra és a Párizsi Megállapodáshoz igazodó
   referenciamutatókra vonatkozóan. Mindkét referenciamutató önkéntes címke, ezért a
   vonatkozó felhatalmazáson alapuló jogi aktusban meghatározott követelmények kizárólag
   azokra a referenciamutató-kezelőkre vonatkoznak, akik a szabályokhoz való csatlakozás
   mellett döntenek. Mivel a felhatalmazáson alapuló jogi aktus minimumkövetelményeket
   állapít meg, a referenciamutató-kezelők azok kialakítása tekintetében fenntarthatnak bizonyos
   fokú rugalmasságot, hogy a megfelelési költségek alacsonyak legyenek. Általánosabban
   fogalmazva, ez a megközelítés egyértelmű és harmonizált szabályokat biztosítana a szóban
   forgó referenciamutatók kialakításának módja tekintetében, ami lehetővé tehetné a belső
   politikák kidolgozásával kapcsolatos költségek esetleges csökkentését, ugyanakkor teret adna
HU                                                 4                                               HU
 ---pagebreak---    a piacnak innovatív stratégiák kidolgozására és az olyan befektetők által támasztott kereslet
   kielégítésére, akik hajlandók klímatudatos beruházási stratégiákat kialakítani.
   A módszertannal összefüggő környezeti, társadalmi és irányítási tényezőkkel kapcsolatos
   minimális közzétételi követelményekről, illetve a referenciamutató-nyilatkozattal összefüggő
   környezeti, társadalmi és irányítási tényezőkkel kapcsolatos minimális közzétételi
   követelményekről szóló két felhatalmazáson alapuló jogi aktus előírja a referenciamutató-
   kezelők számára, hogy informatikai infrastruktúrájukat igazítsák hozzá az új
   információáramláshoz és a közzétételi követelményekhez. Hangsúlyozni kell, hogy már
   jelenleg is az a piaci gyakorlat, hogy a referenciamutató-kezelők úgynevezett
   „tájékoztatókban” közzéteszik a környezeti, társadalmi és irányítási tényezőkkel kapcsolatos
   információkat, ezért az új szabályoknak való megfelelés várhatóan korlátozott költségekkel
   jár majd.
   A referenciamutató-kezelők által közzéteendő, környezeti, társadalmi és irányítási
   tényezőkkel      kapcsolatos     információk     fokozni     fogják     a    referenciamutatók
   összehasonlíthatóságának mértékét, és egyértelmű helyzetet teremtenek a klímatudatos
   beruházási stratégiákat kialakítani kívánó befektetők számára.
   3.2      Szubszidiaritás
   A referenciamutatókról szóló rendelet teljes egészében kötelező és közvetlenül alkalmazandó
   valamennyi tagállamban. A referenciamutatókról szóló rendelet átmeneti időszakot tartalmaz
   azon kritikus referenciamutatók és harmadik országbeli referenciamutatók tekintetében,
   amelyek 2021 végéig továbbra is engedély nélkül használhatók az Unión belül. A
   referenciamutatókról szóló rendelet jogalapja az Európai Unió működéséről szóló szerződés
   114. cikke, és az említett rendelet bármely módosításának ugyanezen jogalapnak kell
   megfelelnie.
   Egyre több befektető alkalmaz karbonszegénységi befektetési stratégiát és használ
   karbonszegénységi referenciamutatókat a befektetési portfóliók teljesítményének mérésére.
   A belső piac megfelelő működésének a befektetők érdekeit szolgáló fenntartása, valamint a
   fogyasztók és befektetők magas szintű védelmének biztosítása érdekében a
   referenciamutatókról szóló módosított rendelet olyan szabályozási keretet vezet be, amely
   uniós szintű minimumkövetelményeket határoz meg az uniós éghajlatváltozási
   referenciamutatókra és a Párizsi Megállapodáshoz igazodó referenciamutatókra vonatkozóan.
   Az uniós éghajlatváltozási referenciamutatók és a Párizsi Megállapodáshoz igazodó uniós
   referenciamutatók létrehozása – a Párizsi Megállapodásban meghatározott szén-dioxid-
   kibocsátási kötelezettségvállalásokhoz kapcsolt módszertannal alátámasztva – hozzájárul
   majd az átláthatóság fokozásához és a „zöldrefestés” megelőzéséhez.
   Az egyéni vagy kollektív befektetési portfólióknál használt karbonszegénységi
   referenciamutatók fő kategóriáinak pontosságát és integritását biztosító harmonizált keret
   hiányában valószínű, hogy a tagállami megközelítések különbségei akadályoznák a belső piac
   zökkenőmentes működését.
   4.       A FELHATALMAZÁSON ALAPULÓ JOGI AKTUS JOGI ELEMEI
   Az (EU) 2016/1011 rendelet 49. cikke rendelkezik a felhatalmazáson alapuló jogi aktusok
   elfogadásához való jogról.
           Az 1. cikk annak magyarázatára utal, hogy a környezeti, társadalmi és irányítási
            tényezők hogyan jelennek meg a referenciamutató módszertanában.
HU                                                5                                               HU
 ---pagebreak---     A 2. cikk pontosítja, hogy a referenciamutató-kezelők mikor kötelesek naprakésszé
     tenni a referenciamutatóra vonatkozó módszertan mintáját.
HU                                        6                                            HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                   (2020.7.17.)
   az (EU) 2016/1011 európai parlamenti és tanácsi rendeletnek a környezeti, társadalmi és
   irányítási tényezőknek a referenciamutatók módszertanában való megjelenítési módjára
         vonatkozó magyarázat minimális tartalma tekintetében történő kiegészítéséről
                                           (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközökben és pénzügyi ügyletekben referenciamutatóként vagy a
   befektetési alapok teljesítményének méréséhez felhasznált indexekről, valamint a 2008/48/EK
   és a 2014/17/EU irányelv, továbbá az 596/2014/EU rendelet módosításáról szóló,
   2016. június 8-i (EU) 2016/1011 európai parlamenti és tanácsi rendeletre3 és különösen annak
   13. cikke (2a) bekezdésére,
   mivel:
   (1)     Az ENSZ Éghajlatváltozási Keretegyezménye keretében létrejött és az Unió által
           2016. október 5-én jóváhagyott párizsi megállapodás4 (a továbbiakban: a Párizsi
           Megállapodás) célja, hogy határozottabb választ adjon az éghajlatváltozásra egyebek
           mellett úgy, hogy a tőkebefektetések forgalma igazodjon az üvegházhatásúgáz-
           kibocsátások csökkentésére és az éghajlatváltozás hatásaival szemben reziliens
           fejlődésre irányuló célokhoz.
   (2)     2019. december 11-én a Bizottság elfogadta az Európai Parlamentnek, az Európai
           Tanácsnak, a Tanácsnak, az Európai Gazdasági és Szociális Bizottságnak és a Régiók
           Bizottságának szóló, „Az európai zöld megállapodás” című közleményét 5. Az európai
           zöld megállapodás új növekedési stratégiát jelent, amely az Uniót olyan igazságos és
           virágzó társadalommá kívánja alakítani, amely modern, erőforrás-hatékony és
           versenyképes gazdasággal rendelkezik, ahol 2050-re megszűnik a nettó
           üvegházhatásúgáz-kibocsátás, és ahol a gazdaság növekedése nem erőforrásfüggő. Az
           európai zöld megállapodás végrehajtása szükségessé teszi, hogy egyértelmű és hosszú
           távra szóló jelzést adjanak a befektetőknek a meg nem térülő eszközök elkerülése és a
           fenntarthatóság szempontjait érvényesítő finanszírozás fokozása érdekében.
   (3)     Az (EU) 2016/1011 rendelet előírja a referenciamutató-kezelők számára annak
           kifejtését, hogy a referenciamutatók módszertanának fő elemei az egyes előállított és
           közzétett referenciamutatók esetében hogyan jelenítik meg a környezeti, társadalmi és
           irányítási tényezőket.
   3
           HL L 171., 2016.6.29., 1. o.
   4
           A Tanács (EU) 2016/1841 határozata (2016. október 5.) az ENSZ Éghajlat-változási Keretegyezménye
           keretében létrejött párizsi megállapodásnak az Európai Unió nevében történő megkötéséről (HL L 282.,
           2016.10.19., 1. o.).
   5
           COM(2019) 640 final.
HU                                                        7                                                     HU
 ---pagebreak---    (4)   Ha az egyes referenciamutatók vagy referenciamutató-családok esetében különböző
         módon fejtenék ki, hogy a referenciamutatók módszertanának fő elemei hogyan
         jelenítik meg a környezeti, társadalmi és irányítási tényezőket, az azt eredményezné,
         hogy a referenciamutatók nem volnának összehasonlíthatók, a környezeti, társadalmi
         és irányítási tényezők hatóköre és célkitűzései pedig nem volnának egyértelműek.
         Ezért meg kell határozni az ilyen magyarázatok minimális tartalmát, valamint az
         alkalmazandó mintát.
   (5)   A befektetőknek nyújtott információk jobb kiigazítása érdekében figyelembe kell
         vennie a referenciamutatók alapjául szolgáló eszközöket abban a követelményben,
         miszerint magyarázatot kell adni arra, hogy referenciamutatók módszertanának fő
         elemei az egyes előállított és közzétett referenciamutatók és referenciamutató-családok
         esetében hogyan jelenítik meg a környezeti, társadalmi és irányítási tényezőket. Ez a
         rendelet nem alkalmazandó az olyan referenciamutatókra, amelyek nem rendelkeznek
         az éghajlatváltozást befolyásoló mögöttes eszközökkel, mint például a referencia-
         kamatlábak és a referencia-árfolyamok. Az (EU) 2016/1011 rendelet 19. cikke szerint
         ez a rendelet nem alkalmazandó az árupiaci referenciamutatókra.
   (6)   Összesített súlyozott átlagértéken kell megadni az arra vonatkozó magyarázatot, hogy
         a referenciamutatók módszertanának fő elemei hogyan jelenítik meg a környezeti,
         társadalmi és irányítási tényezőket, és nem szabad azt közzétenni a referenciamutatók
         egyes összetevői esetében. Adott esetben a referenciamutató-kezelőknek képesnek kell
         lenniük arra, hogy további információkat szolgáltassanak a környezeti, társadalmi és
         irányítási tényezőkről.
   (7)   Annak érdekében, hogy a referenciamutatók felhasználói pontos és naprakész
         információkkal rendelkezzenek, a referenciamutató-kezelőknek aktualizálniuk kell a
         mintában megadott információkat, hogy azok megjelenítsék a módszertant érintő
         változtatásokat, valamint fel kell tüntetniük az információk aktualizálásának indokát és
         időpontját.
   (8)   Annak érdekében, hogy maximális átláthatóságának biztosítsanak a befektetők
         számára, a referenciamutató-kezelőknek egyértelműen jelezniük kell, hogy környezeti,
         társadalmi és irányítási tényezőkkel kapcsolatos célkitűzéseket követnek-e vagy sem,
   ELFOGADTA EZT A RENDELETET:
                                                     1. cikk
      Magyarázat arra vonatkozóan, hogy a környezeti, társadalmi és irányítási tényezők
                    hogyan jelennek meg a referenciamutató módszertanában
   (1)     A referenciamutató-kezelőknek az e rendelet mellékletében meghatározott minta
           felhasználásával ki kell fejteniük, hogy az (EU) …/… felhatalmazáson alapuló
           bizottsági rendelet [PO please insert a reference to Commission Delegated
           Regulation supplementing Regulation (EU) 2016/1011 of the European Parliament
           and of the Council as regards the explanation in the benchmark statement of how
           environmental, social and governance factors are reflected in each benchmark
           provided and published]6 II. mellékletében említett környezeti, társadalmi és
           irányítási tényezők közül melyeket vették figyelembe a referenciamutatókra
   6
         A Bizottság (EU) .../... felhatalmazáson alapuló rendelete az (EU) 2016/1011 európai parlamenti és
         tanácsi rendeletnek a környezeti, társadalmi és irányítási tényezőknek az egyes megadott és közzétett
         referenciamutatókban történő megjelenítési módjára vonatkozóan a referenciamutató-nyilatkozatban
         foglalt magyarázat tekintetében történő kiegészítéséről (HL L ..., ..., ...o.).
HU                                                      8                                                      HU
 ---pagebreak---             vonatkozó módszertanuk kidolgozása során. Magyarázatot kel adniuk továbbá arra,
            hogy az említett módszertan fő elemei – így a mögöttes eszközök, a súlyozó
            tényezők, mérőszámok és a helyettesítők kiválasztása – hogyan jelenítik meg ezeket
            a tényezőket.
            Az első albekezdésben meghatározott követelmény nem alkalmazandó az árupiaci
            referenciamutatókra.
   (2)      A referenciamutató-kezelők ahelyett, hogy az egyedi referenciamutatók esetében
            megadnák az e rendelet mellékletében meghatározott mintában előírt összes
            információt, az általuk szolgáltatott magyarázatban egy olyan weboldalra mutató
            hiperlinkkel is helyettesíthetik ezt, amely valamennyi információt tartalmazza.
   (3)      Ha a referenciamutatók különböző típusú mögöttes eszközöket ötvöznek, a
            referenciamutató-kezelők kifejtik, hogy a környezeti, társadalmi és irányítási
            tényezők hogyan jelennek meg az egyes releváns mögöttes eszközök esetében.
   (4)      A referenciamutató-kezelők magyarázatukba további környezeti, társadalmi és
            irányítási tényezőket és kapcsolódó információkat is belefoglalhatnak.
   (5)      A referenciamutató-kezelők a magyarázatban egyértelműen jelzik, hogy környezeti,
            társadalmi és irányítási tényezőkkel kapcsolatos célkitűzéseket követnek-e vagy sem.
   (6)      A referenciamutató-kezelők magyarázatukban feltüntetik az egyes közzétett
            környezeti, társadalmi és irányítási tényezők esetében használt adatforrásokra és
            standardokra való hivatkozást.
                                                  2. cikk
                                     A magyarázat aktualizálása
   A referenciamutató-kezelők a referenciamutatóra vonatkozó módszertan minden változásakor,
   és minden esetben évente aktualizálják a magyarázatot. A referenciamutató-kezelők
   megindokolják az aktualizálást.
                                                  3. cikk
                                    Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.17.
                                                  a Bizottság részéről
                                                  elnök
                                                  Ursula VON DER LEYEN
HU                                                   9                                           HU
 ---documentbreak---                              EURÓPAI
                             BIZOTTSÁG
                                                    Brüsszel, 2020.7.17.
                                                    C(2020) 4748 final
                                                    ANNEX
                                       MELLÉKLET
                                       a következőhöz:
        A BIZOTTSÁG (EU) .../... FELHATALMAZÁSON ALAPULÓ RENDELETE
   az (EU) 2016/1011 európai parlamenti és tanácsi rendeletnek a környezeti, társadalmi és
   irányítási tényezőknek a referenciamutatók módszertanában való megjelenítési módjára
        vonatkozó magyarázat minimális tartalma tekintetében történő kiegészítéséről
HU                                                                                         HU
 ---pagebreak---                                                      MELLÉKLET
                    MAGYARÁZATMINTA ARRA VONATKOZÓAN, HOGY A
           REFERENCIAMUTATÓK MÓDSZERTANÁNAK FŐ ELEMEI HOGYAN
              JELENÍTIK MEG A KÖRNYEZETI, TÁRSADALMI ÉS IRÁNYÍTÁSI
                                                   TÉNYEZŐKET
   MAGYARÁZAT ARRA VONATKOZÓAN, HOGY A KÖRNYEZETI, TÁRSADALMI
                   ÉS IRÁNYÍTÁSI TÉNYEZŐK HOGYAN JELENNEK MEG A
                 REFERENCIAMUTATÓ MÓDSZERTANÁNAK FŐ ELEMEIBEN
   1. pont A referenciamutató-kezelő neve.
   2. pont A referenciamutató            típusa    vagy   a
   referenciamutató-család.
   Válassza ki a releváns mögöttes eszközt az (EU)
   …/…felhatalmazáson alapuló rendelet [PO please
   insert a reference to Commission Delegated
   Regulation supplementing Regulation (EU) 2016/1011
   of the European Parliament and of the Council as
   regards the explanation in the benchmark statement of
   how environmental, social and governance factors are
   reflected in each benchmark provided and published]
   II. mellékletében található jegyzékből.
   3. pont A referenciamutató vagy a referenciamutató-
   család neve.
   4. pont A referenciamutatóra vagy referenciamutató-         □ Igen □ Nem
   családra vonatkozó referenciamutató-módszertan
   figyelembe veszi-e a környezeti, társadalmi és
   irányítási tényezőket?
   5. pont Ha a 4. pontra igenlő választ adott, kérjük az alábbiakban minden referenciamutató-család esetében
   sorolja fel azokat környezeti, társadalmi és irányítási tényezőket, amelyeket figyelembe vettek a
   referenciamutatóra vonatkozó módszertanban, az (EU) …/…felhatalmazáson alapuló rendelet [PO please insert
   a reference to Commission Delegated Regulation supplementing Regulation (EU) 2016/1011 of the European
   Parliament and of the Council as regards the explanation in the benchmark statement of how environmental,
   social and governance factors are reflected in each benchmark provided and published] II. mellékletében
   található jegyzékben felsorolt környezeti, társadalmi és irányítási tényezők figyelembevételével.
   Kérjük, fejtse ki, hogy miként alkalmazzák ezeket a környezeti, társadalmi és irányítási tényezőket az alapul
   szolgáló eszközök kiválasztására, súlyozására vagy kizárására.
   A környezeti, társadalmi és irányítási tényezőket referenciamutató-család szintjén összesített, súlyozott
   átlagértéken kell közzétenni.
   a) A figyelembe vett környezeti tényezők jegyzéke:                    Kiválasztás, súlyozás vagy kizárás:
   b) A figyelembe vett társadalmi tényezők jegyzéke:                    Kiválasztás, súlyozás vagy kizárás:
   c) A figyelembe vett irányítási tényezők jegyzéke:                    Kiválasztás, súlyozás vagy kizárás:
   6. pont Ha a 4. pontra igenlő választ adott, kérjük az alábbiakban minden referenciamutató esetében sorolja fel
HU                                                          1                                                      HU
 ---pagebreak---    azokat környezeti, társadalmi és irányítási tényezőket, amelyeket figyelembe vettek a referenciamutatóra
   vonatkozó módszertanban, az érintett releváns mögöttes eszköztől függően az (EU) …/…felhatalmazáson
   alapuló rendelet [PO please insert a reference to Commission Delegated Regulation supplementing Regulation
   (EU) 2016/1011 of the European Parliament and of the Council as regards the explanation in the benchmark
   statement of how environmental, social and governance factors are reflected in each benchmark provided and
   published] II. mellékletében felsorolt tényezők figyelembevételével.
   Kérjük, fejtse ki, hogy miként alkalmazzák ezeket a környezeti, társadalmi és irányítási tényezőket az alapul
   szolgáló eszközök kiválasztására, súlyozására vagy kizárására.
   A környezeti, társadalmi és irányítási tényezők nem tehetők közzé a referenciamutató egyes alkotóelemei
   tekintetében, hanem összesített, súlyozott átlagértéken kell azokat közzétenni.
   Másik lehetőségként valamennyi említett információ megadható a referenciamutató-kezelő e magyarázatban
   szereplő weboldalára mutató hiperlink formájában is. A weboldalon szereplő információknak könnyen
   felhasználhatónak és feldolgozhatónak kell lenniük. A referenciamutató-kezelőknek gondoskodniuk kell arról,
   hogy a weboldalukon közzétett információk öt évig elérhetők maradjanak.
   a) A figyelembe vett környezeti tényezők jegyzéke:                   Kiválasztás, súlyozás vagy kizárás:
   b) A figyelembe vett társadalmi tényezők jegyzéke:                   Kiválasztás, súlyozás vagy kizárás:
   c) A figyelembe vett irányítási tényezők jegyzéke:                   Kiválasztás, súlyozás vagy kizárás:
   Az egyes referenciamutatókra vonatkozó környezeti,
   társadalmi és irányítási tényezőkre vonatkozó
   információkra mutató hiperlink.
   7. pont Felhasznált adatok és standardok
   a) Adatbevitel.
   i. Ismertesse, hogy a bejelentett, modellezett vagy
   beszerzett adatok külső vagy belső forrásból
   származnak-e.
   ii. Ha a bejelentett, modellezett vagy beszerzett adatok
   külső forrásból származnak, kérjük, nevezze meg a
   harmadik fél adatszolgáltatót.
   b) Az adatok ellenőrzése és minősége.
   Ismertesse az adatok ellenőrzésének és az adatminőség
   biztosításának módját.
   c) Referenciastandardok
   Ismertesse      a     referenciamutatóra       vonatkozó
   módszertanában használt nemzetközi standardokat.
   Az információk utolsó aktualizálásának dátuma és
   az aktualizálás indoka:
HU                                                          2                                                    HU